પાછલા અંકની લીંક જયારે મેં સોશિયલ નેટવર્ક પર શેર કરી હતી એમાં એક પોઈન્ટ મેં લખેલો, 2019 એ ભાજપ(વાંચો મોદી + શાહ) વિરુદ્ધ વિરોધ પક્ષની હરીફાઈ નથી, એ ભારતની લોકશાહી વિરુદ્ધ કેમ્બ્રિજ એનાલીટીકા ની હરીફાઈ છે. સરકારની સાચી સિધ્ધિઓ અને વિરોધ પક્ષ તરફથી આવેલા સાચા મુદ્દાઓના બદલે આવતા 12 મહિના ફેક ન્યુઝથી ભરપુર રહેવાના છે. અને એટલે જ એક જાગૃત મતદાતા તરીકે આપણી ફરજ બને છે ફેક ન્યુઝથી બચીને રહેવું અને કોઈ પણ ફેક અથવા એક તરફી સમાચારથી આપણા વોટ અને વિચારને પ્રભાવિત ન થવા દેવા. અને એટલે જ આ લેખ ફેક ન્યુઝ ના મુદ્દાને સમર્પિત છે.